**Ime predpisa:**

Uredba o določitvi zunanje meje priobalnega zemljišča ob vodotoku Mura v občini Gornja Radgona

**Št. zadeve:**

007-86/2017/1

**Datum objave:**

12.04.2017

**Rok za sprejem mnenj in pripomb:**

26.04.2017

**Ime odgovorne osebe in e-naslov:**

[jakob.vaupotic@gov.si](mailto:jakob.vaupotic@gov.si)

**OBRAZLOŽITEV**

**I. UVOD**

**1. Pravna podlaga**

Vlada Republike Slovenije izdaja to uredbo na podlagi šestega odstavka 14. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15, v nadaljnjem besedilu: ZV-1).

**2. Rok za izdajo predpisa, ki ga je določil zakon.**

Posebnega roka za izdajo predpisa ZV-1 ne določa.

**3. Splošna obrazložitev v zvezi s predlogom predpisa, če je potrebna.**

Predlog predpisa je pripravljen na podlagi predloga občine Gornja Radgona, ki je nosilec prostorskega načrtovanja, skladno s 14. členom ZV-1.

**II. VSEBINSKA OBRAZLOŽITEV PREDLAGANIH REŠITEV**

Občina Gornja Radgona je v skladu šestim odstavkom 14. člena Zakona o vodah podala predlog za drugačno določitev zunanje mejo priobalnih zemljišč, z dne 11. 10. 2012, s katerim je predlagala zoožitev priobalnega zemljišča ob vodotoku Mura, na parc. št. 153/2 v k.o. Gornja Radgona.

Skladno s šestim odstavkom 14. člena ZV-1 lahko vlada na predlog nosilca prostorskega načrtovanja določi drugačno zunanjo mejo priobalnih zemljišč, ki zoži priobalno zemljišče, če:

1. gre za poseg na obstoječem stavbnem zemljišču znotraj obstoječega naselja,

2. se s tem ne povečuje poplavne ali erozijske nevarnosti ali ogroženosti,

3. se s tem ne poslabšuje stanje voda,

4. je omogočeno izvajanje javnih služb,

5. ne omejuje obstoječe posebne rabe voda in

6. to ni v nasprotju s cilji upravljanja z vodami.

Direkcija Republike Slovenije za vode je s strokovnim mnenjem št. 35002-22 / 2016-8 z dne 14. 3. 2017 ugotovila, da območje ustreza vsem šestim pogojem za zoženje priobalnega zemljišča, ki jih predpisuje 14. člen ZV-1.

Ker so za drugačno določitev zunanje meje priobalnih zemljišč izpolnjeni vsi zakonski pogoji, kot to v strokovnem mnenju ugotavlja Direkcija za vode RS, lahko vlada izda predpis, s katero določi drugačno zunanjo mejo oz. zoži priobalno zemljišče ob vodotoku Mura v občini Gornja Radgona na parc. št. 153/2 v k.o. Gornja Radgona.

**PRILOGA:**

OSNUTEK

EVA (2017-2550-0027)

Na podlagi šestega odstavka 14. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15) izdaja Vlada Republike Slovenije

**U R E D B O**

**o določitvi zunanje meje priobalnega zemljišča ob vodotoku Mura**

**v občini Gornja Radgona**

1. člen

Ta uredba določa drugačno zunanjo mejo priobalnega zemljišča na delu priobalnega zemljišča na parc. št. 153/2, k. o. Gornja Radgona, ob vodotoku Mura v občini Gornja Radgona, ki zožuje priobalno zemljišče.

2. člen

Zunanja meja priobalnega zemljišča ob vodotoku Mura v občini Gornja Radgona na zemljišču parc. št. 153/2, k. o. Gornja Radgona, poteka po lomnih točkah, ki so določene v koordinatnem sistemu D48/GK in navedene v prilogi 1, ki je sestavni del te uredbe.

Zunanja meja priobalnega zemljišča iz prejšnjega odstavka poteka od lomne točke T1, ki se navezuje na obstoječi 15-metrski pas priobalnega zemljišča, do lomne točke T2, kjer je širina predlaganega priobalnega zemljišča 5 m. Med lomnimi točkami T2, T3 in T4 poteka nova meja priobalnega zemljišča, ki je od meje vodnega zemljišča oddaljena 5 m. Lomna točka T4 se navezuje na zadnjo lomno točko T5, ki se navezuje na obstoječi 15-metrski zunanji pas priobalnega zemljišča.

3. člen

Podatek o širini in zunanji meji priobalnega zemljišča iz prejšnjega člena se vnese kot podatek v vodni kataster.

4. člen

Ta uredba začne veljati naslednji dan po objavi v Uradnem listu Republike Slovenije.

Št. 007-86/2017

Ljubljana, dne

EVA 2017-2550-0027

Vlada Republike Slovenije

dr. Miroslav Cerar l.r.

predsednik

**Priloga 1:**

**Seznam koordinat lomnih točk predlagane nove zunanje meje priobalnega zemljišča na parc. št. 153/2, k. o. Gornja Radgona, v referenčnem koordinatnem sistemu D48/GK**

|  |  |  |  |  |
| --- | --- | --- | --- | --- |
| **Točka** | **GK\_Y** | **GK\_X** | **parc. št.** | **k. o.** |
| **T1** | 576432,59 | 171299,57 | 153/2, 1217/13 | Gornja Radgona |
| **T2** | 576436,06 | 171308,94 | 153/2, 1217/13 | Gornja Radgona |
| **T3** | 576477,80 | 171293,13 | 153/2 | Gornja Radgona |
| **T4** | 576491,99 | 171287,68 | 153/2, 156 | Gornja Radgona |
| **T5** | 576487,42 | 171278,72 | 153/2, 156 | Gornja Radgona |